b"\n_START_ARTICLE_\nParakou\n_START_SECTION_\nHist\xc3\xb2ria\n_START_PARAGRAPH_\nParakou (de Kpara Klou) fou fundada per comerciants wasangaris el segle XV o XVI, en territori dels baribes. El fundador de la dinastioa de Parakou era descendent de la dinastia ioruba de Sav\xc3\xa8 a 200 km al sud. El primer rei hauria crescut a Nikki sent un ioruba barrejat amb bariba wasangari, per\xc3\xb2 pel seu origen barrejat no fou acceptat en aquesta ciutat i va emigrar amb els seus seguidors a Parakou. El nou regne va tenir poc contacte amb Nikki, tot i ser el principal regne bariba de la regi\xc3\xb3. Al segle XIX Parakou era el major mercat d'esclaus de la regi\xc3\xb3 i parada de la ruta entre Bussa i el pa\xc3\xads Aixanti._NEWLINE_El creixement (a causa de les pol\xc3\xadtiques liberals amb els comerciants d'esclaus) va provocar friccions amb Nikki (situada al nord-est). Parakou tenia influ\xc3\xa8ncies iorubes, de Dendi o dels estats hausses per\xc3\xb2 era en canvi distant de Nikki. Parakpou va refusar enviar tropes a la batalla d'Ilorin i va trencar amb el regne de Nikki quan va esclatar la lluita de successi\xc3\xb3 en la que Nikki tractava d'intervenir. Una expedici\xc3\xb3 de castig de Nikki sobre Parakou va fracassar._NEWLINE_En el per\xc3\xadode colonial els francesos van escollir Parakou com a capital regional del Borgou, en lloc de Nikki, de la que Parakou havia estat feudat\xc3\xa0ria. Va prosperar durant la col\xc3\xb2nia._NEWLINE_Despr\xc3\xa9s de la independ\xc3\xa8ncia, la ciutat i regi\xc3\xb3 va ser partid\xc3\xa0ria de Maga, per\xc3\xb2 com un reflex de sentiments contra el sud, ja que la poblaci\xc3\xb3 era prou barrejada \xc3\xa8tnicament. Mathieu Kerekou el 1972 va instaurar el comunisme i va acabar amb les disputes \xc3\xa8tniques. El seu r\xc3\xa8gim va durar fins al 1990."